Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 488/2010 Z. z. o podmienkach poskytovania podpory v poľnohospodárstve formou priamych platieb 

Spôsob pripomienkového konania		
Počet vznesených pripomienok, z toho zásadných	14/3	
Počet vyhodnotených pripomienok	14 	
		
Počet akceptovaných pripomienok, z toho zásadných	9/1	
Počet čiastočne akceptovaných pripomienok, z toho zásadných	0/0	
Počet neakceptovaných pripomienok, z toho zásadných	5/2	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	x 	 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	1 (1o,0z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	 	x 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	 	 	x 	 	
10 .	Ministerstvo zahraničných vecí Slovenskej republiky 	 	 	 	x 	
11 .	Ministerstvo práce, sociálnych vecí a rodiny Slovenskej republiky 	 	 	x 	 	
12 .	Ministerstvo životného prostredia Slovenskej republiky  	2 (2o,0z) 	 	 	 	
13 .	Ministerstvo školstva, vedy, výskumu a športu Slovenskej republiky 	 	 	x 	 	
14 .	Ministerstvo zdravotníctva Slovenskej republiky 	 	 	x 	 	
15 .	Úrad vlády Slovenskej republiky 	 	 	x 	 	
16 .	Protimonopolný úrad Slovenskej republiky 	 	 	x 	 	
17 .	Štatistický úrad Slovenskej republiky 	 	 	x 	 	
18 .	Úrad geodézie, kartografie a katastra Slovenskej republiky 	 	 	x 	 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	 	 	x 	 	
23 .	Správa štátnych hmotných rezerv Slovenskej republiky 	 	 	x 	 	
24 .	Národný bezpečnostný úrad 	 	 	 	x 	
25 .	Národná banka Slovenska 	1 (1o,0z) 	 	 	 	
26 .	Podpredseda vlády SR pre ľudské práva a národnostné menšiny 	 	 	 	x 	
27 .	Odbor aproximácie práva sekcie vládnej legislatívy Úradu vlády SR 	4 (4o,0z) 	 	 	 	
28 .	Najvyšší kontrolný úrad Slovenskej republiky 	 	 	x 	 	
29 .	Najvyšší súd Slovenskej republiky 	 	 	x 	 	
30 .	Generálna prokuratúra Slovenskej republiky 	 	 	x 	 	
31 .	Konfederácia odborových zväzov Slovenskej republiky 	1 (1o,0z) 	 	 	 	
32 .	Asociácia zamestnávateľských zväzov a združení Slovenskej republiky 	 	 	x 	 	
33 .	Centrum pre medzinárodnoprávnu ochranu detí a mládeže 	 	 	 	x 	
34 .	Ústredie práce, sociálnych vecí a rodiny 	 	 	 	x 	
35 .	Európske spotrebiteľské centrum 	 	 	 	x 	
36 .	Štátny dopravný úrad 	 	 	 	x 	
37 .	Odbor verejného obstarávania MŽP SR 	 	 	 	x 	
38 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
39 .	Odbor právnych služieb a odvolacích konaní 	 	 	 	x 	
40 .	Operačné stredisko záchrannej zdravotnej služby 	 	 	 	x 	
41 .	Asociácia záchrannej zdravotnej služby 	 	 	 	x 	
42 .	Slovenská poľnohospodárska a potravinárska komora 	5 (2o,3z) 	 	 	 	
	SPOLU	14 (11o,3z) 	0 (0o,0z) 	22 	14 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MF SR 	Všeobecne 
Beriem na vedomie, že predložený návrh nebude mať vplyv na rozpočet verejnej správy. 	O 	A 	Akceptuje sa 	
MŽP SR 	predkladacej správe, k doložke vplyvov, k dôvodovej správe 
- pripomíname, že návrh vyhlášky bude mať pozitívny vplyv na životné prostredie, pričom v materiáli je uvedené, že nebude mať vplyv na životné prostredie. 	O 	A 	Akceptuje sa 	
MŽP SR 	k bodu 3 
V prílohe č. 2 v oblasti Ochrana vody a hospodárenie s vodou je doplnená podmienka, týkajúca sa nepoužívania priemyselných a organických hnojív v nárazníkových zónach pozdĺž povrchových vodných tokov tečúcich a stojacích vôd v šírke 10 m od brehovej čiary. 
- vzhľadom na terminológiu a pojmové vymedzenia v zákone č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov odporúčame zosúladiť formuláciu „pozdĺž povrchových vodných tokov tečúcich a stojacích vôd v šírke 10 m od brehovej čiary“ na „pozdĺž vodných tokov v šírke 10 m od brehovej čiary“. 
- je potrebné definovať pojem „nárazníkové zóny“ vzhľadom na to, že takýto pojem nie je uvádzaný v predchádzajúcej právnej úprave v oblasti súvisiacej s ochranou vôd pred znečistením dusičnanmi z poľnohospodárskych zdrojov 
Do prílohy č. 2 žiadame doplniť všetky kritéria pre ochranu vody a hospodárenie s vodou podľa požiadaviek vyplývajúcich z krížového plnenia, prípadne dať odkaz už na platný legislatívny predpis, v ktorom sú tieto požiadavky ustanovené.	O 	A 	Pripomienka akceptovaná. Definícia sa upraví nasledovne: pozdĺž útvarov povrchových vôd v šírke 10 m od brehovej čiary. 
Pojem nárazníkové zóny vychádza z európskej legislatívy, konkrétne nariadenie rady (ES) č. 73/2009 príloha III. Pojem nárazníkové zóny bude vysvetlený v metodickom pokyne k tomuto nariadeniu.	
NBS 	Z legislatívno-technického hľadiska navrhujeme v názve nariadenia vlády za slová „ktorým sa mení“ vložiť slová „a dopĺňa“.	O 	N 	V jednotlivých navrhovaných bodoch novely nariadenia vlády ide len o zmenu, nie o doplnenie 	
OAP SVL ÚV SR 	K osobitnej časti dôvodovej správy:  
Žiadame predkladateľa, aby prepracoval osobitnú časť dôvodovej správy tak, aby odôvodnenia k jednotlivým bodom neobsahovali iba stručný opis, resp. prepis znenia z návrhu nariadenia. Táto požiadavka vyplýva z čl. 17 ods. 4 Legislatívnych pravidiel vlády SR, kde je ustanovené, že osobitná časť dôvodovej správy obsahuje odôvodnenie jednotlivých navrhovaných ustanovení – teda obsahuje vysvetlenie, prečo sú jednotlivé ustanovenia navrhované v takomto znení. Z toho istého článku Legislatívnych pravidiel vlády SR tiež vyplýva, že do odôvodnenia jednotlivých navrhovaných ustanovení sa nepreberá text týchto ustanovení, ani text a argumentácia už obsiahnutá vo všeobecnej časti dôvodovej správy. Žiadame prepracovať a uviesť do súladu s Legislatívnymi pravidlami vlády SR. 	O 	A 	Akceptuje sa 	
OAP SVL ÚV SR 	K doložke zlučiteľnosti: 
1. Žiadame predkladateľa, aby upravil bod 3 písm. a) doložky zlučiteľnosti v súlade s bodom 5 Prílohy č. 3 k Legislatívnym pravidlám vlády SR, resp. aby zohľadnil novelizácie alebo viacero novelizácií a uviedol dodatok k všetkým nariadeniam „v platnom znení“. 	O 	A 	Akceptuje sa 	
OAP SVL ÚV SR 	K doložke zlučiteľnosti: 
2. Žiadame predkladateľa, aby v bode 4 doložky zlučiteľnosti doplnil písm. b), následne zoradil a vypracoval chronologicky ostatné písmená. 	O 	A 	Akceptuje sa 	
OAP SVL ÚV SR 	K doložke zlučiteľnosti: 
3. Žiadame predkladateľa, aby v bode 6 doložky zlučiteľnosti doplnil gestora v súlade s bodom 6 Prílohy č. 1 k Legislatívnym pravidlám vlády SR. 	O 	A 	Akceptované 	
KOZ SR 	Stanovisko k návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 488/2010 Z. z. o podmienkach poskytovania podpory v poľnohospodárstve formou priamych platieb.  
KOZ SR nemá k predmetnému návrhu nariadenia pripomienky. 	O 	A 	 	
SPPK 	§8 ods.5 písm. a) 
V § 8 ods. 5 písm. a) doplniť za slová nie starší ako 60 dní, alebo overenú kópiu, ak ide o právnickú osobu.	O 	N 	Doplnenie slov „overená kópia“ je nadbytočné. V zmysle § 57 zákona č. 323/1992 Zb. o notároch a notárskej  činnosti (Notársky poriadok) úradné overovanie listiny notárom – vidimáciou sa overuje správnosť odpisu alebo fotokópie listiny. Z osvedčovacej doložky overenej kópie listiny správny orgán zistí, či odpis doslovne súhlasí s originálom a či v pôvodnej listine boli vykonané nejaké zásahy. Správny orgán preto overenú fotokópiu výpisu z obchodného registra bude akceptovať aj za súčasného	
SPPK 	Príloha č.2 
V oblasti štruktúry pôdy podmienky doplniť o nasledovné znenie: 
Vstupovanie na pôdu v čase nevyhnutne potrebného zberu plodín (repná kampaň a pod.), ktorá je vplyvom nepriaznivých klimatických podmienok zamokrená sa nepovažuje za porušenie podmienky GAEC. 
Vstupovať možno však iba za účelom zberu úrody a zamedzeniu vzniku dodatočným 
škodám. V uvedených prípadoch je žiadateľ povinný v čo najskoršom možnom termíne 
odstrániť znaky zhutnenia. V iných prípadoch vstupovať na zamočenú pôdu sa bude 
posudzovať za porušenie podmienky GAEC. 
Odôvodnenie: : plnenie podmienky by mohlo ohroziť zber a kvalitu produktov. Porušenie podmienky pri záchrane produkcie by malo neprimeraný ekonomický dopad.	Z 	A 	Akceptuje sa  	
SPPK 	Príloha č.2 
V oblasti minimálna miera údržby v podmienke písm. a) vypustiť časť vety a to: 
........ a na ha pestovaných objemových krmovín **)
Zdôvodnenie: l) Pri rôznej vnútropodnikovej špecializácii a koncentrácii vznikajú samostatné subjekty napr. rastlinnej výroby, živočíšnej výroby a služieb. Materská firma / a.s., PD / vytvorí tri samostatné právnické osoby / s.r.o./. Závod rastlinnej výroby vyrába za odplatu objemové krmoviny pre závod živočíšnej. Závody rastlinnej výroby a živočíšnej 
výroby sú samostatní žiadatelia o priame platby. 
2/ Podnikateľ na pôde prevádzkuje bioplynovú stanicu do ktorej produkuje aj časť kukurice 
na siláž. Pri výstavbe bioplynovej stanice podmienka zaťaženosti VDJ nebola.	Z 	N 	Neakceptujeme, nakoľko pestovanie objemových krmovín priamo súvisí s chovom hospodárskych zvierat. 
Podnikateľ, ktorý v rámci diverzifikácie podnikania prevádzkuje bioplynovú stanicu potrebuje okrem kukuričnej siláže aj zložku na báze exkrementov hospodárskych zvierat a doplnenie GAEC v rámci „Minimálnej miery údržby“ neovplyvňuje nutnosť zaťaženia 
SPPK trvá po rozporovom konaní na tejto pripomienke	
SPPK 	Príloha č.2 
V odvolávke *) vypustiť výpočet VDJ na hydinu, prasnice a kance, ostatné ošípané, ktoré nesúvisia s využívaním TTP a spotrebou objemových krmív.	Z 	N 	MPRV SR pristúpilo k rozšíreniu kategórie druhov hospodárskych zvierat pre zaťaženie, nakoľko niektorí farmári prevádzkujú aj chovy monogastrov na plochách TTP, resp. kŕmia ošípané objemovými krmovinami (napr. CCM siláž – siláž s kukuričnou šúlkou). 
SPPK netrvá po rozporovom konaní na tejto pripomienke.	
SPPK 	§1 ods. 2  
V § 1 ods. 2 doplniť do vety .... na území Slovenskej republiky a obhospodaruje poľnohospodársku pôdu, ktorá je predmetom podpory podľa § 2. 
Odôvodnenie: 
v praxi sa vyskytujú opakovane prípady, že žiadosť o priamu platbu podávajú vlastníci, ako aj domnelí vlastníci, ktorí poľnohospodársku pôdu neobhospodarujú a dochádza k viacnásobným žiadostiam na tú istú plochu. V nariadení, by mala byť jasne stanovená podmienka obhospodarovania pôdy.	O 	N 	V zmysle nariadenia vlády SR č. 488/2010 Z. z. a EÚ legislatívy je jednoznačne stanovené, že oprávnenosť obdržania priamych platieb je podmienená tým, že deklarované plochy musia byť obhospodarované zo strany žiadateľa.